张灯结彩闹元宵，品古诗词里的团团圆圆“众里寻他千百度。蓦然回首，那人却在，灯火阑珊处”……浪漫的元宵诗词，你知道多少？体会一下古代的热闹与浪漫。元宵节，你会和谁“月上柳梢头，人约黄昏后”？
青玉案·元夕
宋.辛弃疾
东风夜放花千树。更吹落、星如雨。
宝马雕车香满路。
凤箫声动，玉壶光转，一夜鱼龙舞。
蛾儿雪柳黄金缕。笑语盈盈暗香去。
众里寻他千百度。
蓦然回首，那人却在，灯火阑珊处。
生查子·元夕
宋.欧阳修
去年元夜时，花市灯如昼。
月上柳梢头，人约黄昏后。
今年元夜时，月与灯依旧。
不见去年人，泪湿春衫袖。
正月十五夜灯
唐.张祜
千门开锁万灯明，正月中旬动地京。
三百内人连袖舞，一时天上著词声。
元夕二首
明.王守仁
故园今夕是元宵，独向蛮村坐寂寥。
赖有遗经堪作伴，喜无车马过相邀。
春还草阁梅先动，月满虚庭雪未消。
堂上花灯诸第集，重闱应念一身遥。
去年今日卧燕台，铜鼓中宵隐地雷。
月傍苑楼灯影暗，风传阁道马蹄回。
炎荒万里频回首，羌笛三更谩自哀。
尚忆先朝多乐事，孝皇曾为两宫开。
上元夜六首·其一
唐.崔液
玉漏银壶且莫催，铁关金锁彻明开。
谁家见月能闲坐？何处闻灯不看来？
正月十五夜
唐.苏味道